Jordanijos vyrų futbolo rinktinė
Jordanijos vyrų futbolo rinktinė – Jordanijai atstovaujanti nacionalinė futbolo komanda, kurią kontroliuoja Jordanijos futbolo asociacija. Rinktinė nė karto nedalyvavo pasaulio čempionate, bet dalyvavo 5 žemyno čempionatuose. 2023 m. Azijos čempionate Jordanijos rinktinė pasiekė finalą (jame po 3 baudinių pralaimėjo šeimininkams Katarui). Rinktinė varžosi nuo 1953 m., FIFA priklauso nuo 1956 m.